নাগৰিকত্ব পৰিবৰ্তনৰ এটা অতি বিখ্যাত ঘটনা হ’ল দক্ষিণ আফ্ৰিকাৰ দৌৰবিদ জ’লা বাড, দক্ষিণ আফ্ৰিকাক বৰ্ণ বৈষম্যৰ বাবে অলিম্পিকৰ পৰা নিষিদ্ধ কৰি থোৱা বাবে কাৰণে তেঁও ইংলেণ্ডলৈ প্ৰৱজন কৰে।. বাড ব্ৰিটিছ নাগৰিকত্বৰ বাবে যোগ্য আছিল কাৰণ তেঁওৰ ককাদেউতাকৰ জন্ম হৈছিল ইংলেণ্ডত, তথাপিও বৃটিছ নাগৰিক সকলে চৰকাৰে জ’লা বাডৰ নাগৰিকত্ব গ্ৰহণ প্ৰক্ৰিয়াটো অতি খৰতকীয়াকৈ সম্পন্ন কৰে অভিযোগ আনিছিল।

আন এক উল্লেখযোগ্য উদাহৰণ হ’ল কেনিয়াৰ দৌৰবিদ বাৰ্নাৰ্ড লাগাত(Bernard Lagat) , যি ২০০৪ চনৰ মে' মাহত আমেৰিকাৰ নাগৰিকত্ব গ্ৰহণ কৰে। কেনিয়াৰ সংবিধান মতে কেনিয়াৰ কোনো লোকে আন দেশৰ নাগৰিকত্ব লব বিছাৰিলে পোনতে কেনিয়াৰ নাগৰিকত্ব ত্যাগ কৰিব লাগে। লাগাতে ২০০৪ চনত এথেন্স অলিম্পিকত কেনিয়াৰ হৈ প্ৰতিদ্বন্দিতা কৰে, কিন্তু ইতিমধ্যে তেঁও আমেৰিকাৰ নাগৰিকত্ব গ্ৰহণ কৰিছিলেই।কেনিয়াৰ নিয়ম মতে তেঁও কেনিয়াৰ নাগৰিক হৈ থাকিবই নোৱাৰে, গতিকে তেঁওৰ ৰূপৰ পদকটো থাকিব নে নেথাকে এই বিষয়ে সংশয়ৰ সৃষ্টি হয়। লাগাতে কয় যে তেঁও আমেৰিকাৰ নাগৰিকত্বৰ বাবে ২০০৩ চনৰ শেষৰ ‌ফালে আবেদন জনাইছিলহে, তেঁও আশা কৰা নাছিল যে ২০০৪ চনৰ অলিম্পিকৰ আগতেই তেঁওৰ আবেদন মঞ্জুৰ হৈ যাব। বাস্কেটবল খেলুৱৈ বেকী হেমনে(Becky Hammon) আমেৰিকাৰ অলিম্পিক দলৰ বাবে নিৰ্বাচিত নোহোৱা বাবে তেঁও ৰাচিয়ালৈ প্ৰৱজন কৰে।তেঁওৰ ইতিমধ্যে ৰাচিয়াত ঘৰুৱা লীগ সমূহত খেলাৰ অভিজ্ঞতা হৈছিলেই। এই কাৰ্যৰ বাবে হেমন আমেৰিকাৰ ৰাষ্ট্ৰীয় প্ৰশিক্ষককে ধৰি বহু আমেৰিকাবাসীৰ তীব্ৰ সমালোচনাৰ সন্মূখীন হব লগা হয়, কোনো কোনোৱে তেঁওক দেশদ্ৰোহী বুলিও অভিহিত কৰে।

খেলুৱৈৰ নাগৰিকত্ব
সন্ত্ৰাসবাদ আৰু হিংসা
নাগৰিকত্ব পৰিবৰ্তন আৰু বিবাদসমুহ
প্ৰাচীন অলিম্পিক